ROMANIA

JUDEŢUL MUREŞ Vizat,

COMUNA ACĂȚARI Secretar general

PRIMAR Jozsa Ferenc

P R O I E C T D E H O T Ă R Â R E

privind darea în administrare, către Şcoala Gimnazială Acățari ,județul Mureș a unor bunuri imobile din Centrul de Comunitate Multifuncțională Găiești (parți din clădire şi teren), aparţinând domeniului public al comunei Acățari, judetul Mureș.

 Primarul comunei Acăţari;

 Având în vedere referatul de aprobare a Primarului comunei Acățari nr.2433/2025, raportul compartimentului de resort nr.2426/2025 , precum şi avizul comisiilor de specialitate,

 Văzând adersa nr.514/2025 a Școlii Gimnaziale Acățari, înregistrat la Instituția noastră sub nr.1965/2025

Având în vedere :

- prevederile art. 146, alin. (2) din LEGEA Nr.198/2023 a invatamantului preuniversitar

- prevederile art. 861, alin. (3) si art. 867-872 din Legea nr. 287/2009 privind Codul civil, republicata, cu modificările și completările ulterioare,

- Extrasul CF nr. 54737 Acățari, nr. cad. 54737;

În conformitate cu prevederile:

- art. 867-870 din Legea nr. 287/2009, republicată, cu modificările și completările ulterioare privind Codul Civil, privind constituirea, exercitarea și stingerea dreptului de administrare;

- art. 108 lit. a), art. 129 alin. (1) și (2) lit. c), alin. (6) lit. a), art. 287 lit. b), art. 297 alin.(1) lit. a) și art. 298 – 301 din OUG nr. 57/2019 privind Codul administrativ, cu modificările și completările ulterioare;

, În temeiul prevederilor art. 129, alin. (1), alin. (2), lit. c) si lit. d), alin. (6), lit. a), alin. (7), lit. a), alin. (14), art. 139 alin. (1), alin. (3), lit. g) coroborat cu art. 5, lit. cc), art. 196 alin. (1) lit. a, art. 297, alin. (1), lit. a) precum si art. 298-299 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

 P r o p u n e:

Art.1. Se aprobă darea în administrare, prin protocol, către Şcoala Gimnaziala Acățari, judeţul Mureș, Mureș a unor bunuri imobile din Centrul de Comunitate Multifuncțională Găiești (parți din clădire şi teren ) aparţinând domeniului public de interes local al Comunei Acățari, judeţul Mureș, prevazute în Anexa nr. 1 la prezenta hotărâre, pe durata derularii activitatii de invatamant preuniversitar de stat .

Art.2. Se aprobă Protocolul-cadru de predare primire a unor bunuri imobile, aparţinând domeniului public de interes local al Comunei Acățari, judeţul Mureș, către Şcoala Gimnaziala Acățari, judeţul Mureș, care constituie Anexa nr.2 şi face parte integranta din prezenta hotărâre.

Art.3. Comisia specială pentru întocmirea și actualizarea inventarului bunurilor care alcătuiesc domeniul public si privat al unității administrativ-teritoriale va avea în vedere actualizarea inventarului bunurilor care alcătuiesc domeniul public al unității administrativteritoriale.

 Art.4. Din partea Comunei Acățari, judetul Mureș, se împuterniceste d-ul Osvath Csaba în calitate de primar, sa semneze Protocolul de predare-primire a imobilelor ce va fi încheiat între U A T Comuna Acățari, judetul Mureș şi Şcoala Gimnaziala Acățari, judetul Mureș.

Art.6. Secretarul general al unitatii administrativ-teritoriale Comuna Acățari, jud. Mureș, va face public continutul prezentei hotărâri prin procedura afisarii si va înainta câte un exemplar al acesteia, Primarului comunei Acățari, Şcolii Gimnaziale Acățari, compartimentului financiar contabil din cadrul aparatului de specialitate al primarului Comunei Acățari, precum si Institutiei Prefectului Judetului Mureș.

 Primar,

 Osvath Csaba

 Anexa nr.1. la HCL\_\_\_\_/2025

|  |  |  |  |
| --- | --- | --- | --- |
| Nr,Crt. | Elemente de identificare | Suprafața-mp | Valoare |
| 1 | Sală de curs | 63,37  |  |
| 2 | Sală de curs | 60,42 |  |
| 3 | Foaier | 18,72 |  |
| 4 | Spațiu tehnic | 10,83 |  |
| 5. | Spațiu tehnoc | 5,95 |  |
| 6. | Grup Sanitar B | 6,14 |  |
| 7 | Grup Sanitar F | 5,77 |  |
| 8. | Teren | 1.000 |  |

Anexa nr.2 la HCL\_\_\_\_/2025

PROTOCOL DE PREDARE-PRIMIRE

 privind darea în administrare, către Şcoala Gimnazială Acățari, județul Mureș, Mureș a unor bunuri imobile din Centrul de Comunitate Multifuncțională Găiești (parți din clădire şi teren) , aparținând domeniului public al comunei Acățari, județul Mureș

I. PĂRŢILE

U.A.T. COMUNA ACĂȚARI, cu sediul în strada Principala, nr. 214, sat Acățari, comuna Acățari, judeţul Mureș, având CIF: \_\_\_\_\_\_\_\_\_\_, reprezentată legal prin primar, Osvath Csaba, în calitate de PROPRIETAR, pe de o parte, și ŞCOALA GIMNAZIALĂ ACĂȚARI, cu sediul în sat Acățari, comuna Acățari, județul Mureș, având CIF: \_\_\_\_\_\_\_\_\_\_\_\_\_, reprezentată prin Director – d-na Mathe Delinke, pe de altă parte.

Având în vedere prevederile:

- art. 129, alin. (1), alin. (2), lit. c) si lit. d), alin. (6), lit. a), alin. (7), lit. a), alin. (14), art. 297, alin. (1),lit. a) , art. 298-299 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare

 - prevederile art. 146, alin. (1), lit. a), alin.(2) din LEGEA Nr.198/2023 a invatamantului preuniversitar au încheiat prezentul protocol în baza Hotărârii Consiliului Local Acățari. Nr.\_\_ din \_\_\_\_\_\_\_\_\_\_\_ privind darea în administrare, către Şcoala Gimnazială Acățari, a unor bunuri imobile din Centrul de Comunitate Multifuncțională Găiești (parți din clădire şi teren) aparținând domeniului public al Comunei Acățari, județul Mureș

II. OBIECTUL PROTOCOLULUI

Art. 1 Obiectul protocolului îl constituie darea în administrare a unor bunuri imobile din Centrul de Comunitate Multifuncțională Găiești (parți din clădire şi teren) , aflate în domeniul public al comunei Acățari, județul Mureș, în care îşi desfăşoară activitatea Unitatea de învăţământ Școala Gimnazială Acățari :

|  |  |  |  |
| --- | --- | --- | --- |
| Nr,Crt. | Elemente de identificare | Suprafața-mp | Valoare |
| 1 | Sală de curs | 63,37  |  |
| 2 | Sală de curs | 60,42 |  |
| 3 | Foaier | 18,72 |  |
| 4 | Spațiu tehnic | 10,83 |  |
| 5. | Spațiu tehnoc | 5,95 |  |
| 6. | Grup Sanitar B | 6,14 |  |
| 7 | Grup Sanitar F | 5,77 |  |
| 8. | Teren | 1.000 |  |

III. DURATA

 Art.2 Termenul administrării este pe durata derulării activității de învățământ al unității școlare .

IV. OBLIGAŢIILE PROPRIETARULUI

Art. 3 Proprietarul se obligă:

 - să predea în vederea administrării clădirea şi terenul în care îşi desfaşoară activitatea Unitatea de învăţământ Școala Gimnazială Acățari, în baza unui proces verbal de predare-primire;

 - să stabilească destinaţia părţilor componente ale imobilului;

- să controleze lunar, modul cum este folosit şi întreţinut imobilul cu respectarea destinaţiei stabilite de către proprietar;

- să stabilească anual lista investiţiilor, lucrărilor de reparaţii curente şi capitale ce urmează a se realiza; - să desemneze reprezentanţii Primarului şi ai Consiliului Local în Consiliul de Administraţie al Unităţii de Învăţământ;

- să asigure inventarierea anuală a bunurilor transmise în administrare;

- să sprijine administratorul în vederea obţinerii avizelor legale de funcţionare, pentru activitatea desfăşurată;

 V. OBLIGAŢIILE ADMINISTRATORULUI

Art. 4 Administratorul se obligă:

 a. să preia în administrare imobilele ce fac obiectul prezentului contract pe bază de proces verbal de predare-primire;

b. să asigure administrarea imobilelor preluate şi paza acestora ca un bun proprietar ;

 c. să asigure avizele legale de funcţionare, pentru activitatea desfăşurată;

d. să menţină în siguranţă imobilele şi să aducă la cunoştinţă proprietarului orice tulburare produsă de o terţă persoană sau urmare a degradării stării tehnice a imobilelor din punctul de vedere al siguranţei în exploatare ;

 e. să întocmească fişele tehnice periodice (jurnalul evenimentelor) cu privire la starea imobilelor şi a instalaţiilor aferente acesteia, precum şi a tuturor modificărilor aduse imobilelor în condiţiile stabilite conform legii;

f. să folosească bunurile încredinţate în administrare potrivit destinaţiei ( derularea activității de învățământ al unității școlare);

g. se obligă ca pe toată durata administrării să păstreze în bune condiţii bunurile încredintate, precum şi accesoriile acestuia, să nu le degradeze sau să le deterioreze;

h. să răspundă de distrugerea totală sau parţială a bunurilor încredinţate care s-ar datora culpei sale;

i. să răspundă de pagubele pricinuite de incendii, dacă nu va dovedi că incendiul a provenit din caz fortuit, forţă majoră sau defect de construcţie,

j. orice lucrări de modernizare şi consolidare se efectuează în spaţiu numai cu acordul sau avizul prealabil al Consiliului Local al Comunei Acățari;

k. să permită accesul proprietarului în spaţiul încredinţat ori de câte ori acest lucru este necesar pentru a controla bunul încredinţat şi starea acestuia;

l. la încetarea protocolului de administrare, administratorul este obligat să restituie proprietarului, în deplină proprietate bunurile administrate în mod gratuit și libere de orice sarcini;

m. să încheie contracte ferme cu furnizorii de utilităţi şi să respecte obligaţiile asumate prin contracte, iar repararea oricărui prejudiciu pe care administratorul îl va cauza acestora, revine în exclusivitate administratorului;

 n. să înregistreze şi să urmărească consumurile privind utilităţile şi să sesizeze proprietarul în cazul constatării unor nereguli; o. să răspundă în nume propriu în litigiile referitoare la dreptul de administrare;

 p. să arate în faţa instanţei titularul dreptului de proprietate în litigiile ce au ca obiect dreptul de proprietate, în caz contrar purtând răspunderea pentru prejudiciile cauzate ca urmare a neîndeplinirii acestei obligaţii.

VI. ÎNCETAREA ADMINISTRĂRII

 Art. 5 Protocolul înceteaza prin:

- acordul de voinţă, exprimat în scris, al părţilor contractante;

- desfiinţarea titlului proprietarului; proprietarul nu este răspunzător de schimbarea regimului juridic al imobilului ca urmare a unor reglementări legale adoptate după semnarea prezentului contract sau ca urmare a unor procese de revendicare, administratorul nefiind în drept să pretindă nici un fel de despăgubiri de la proprietar;

- prin revocare, numai dacă administratorul nu-şi exercită drepturile și obligaţiile ce derivă din prezentul protocol;

VII . RĂSPUNDERE

Art.6 Nerespectarea obligaţiilor asumate prin prezentul protocol, atrage răspunderea contractuală a părții în culpă. Dacă penalitățile nu acoperă paguba, partea în culpă datoarează celeilalte părţi daune. Daunele se vor determina în funcţie de prejudiciul produs. Prejudiciul va fi evaluat printr-o expertiză tehnică.

Art.7 Niciuna dintre părţile contractante nu răspunde de neexecutarea la termen sau de executarea necorespunzătoare, total sau parţial, a oricărei obligaţii, care îi revine în baza acestui protocol, dacă neexecutarea sau executarea necorespunzătoare a obligaţiei a fost cauzată de forţa majoră, aşa cum este definită de lege, cu condiţia notificării în termen de 10 zile de la producerea evenimentului.

VIII. DISPOZIŢII FINALE

Art.8 Litigiile de orice fel care decurg din executarea prezentului protocol sunt de competenţa instanţei judecătoreşti de drept comun, dacă nu pot fi rezolvate pe cale amiabilă între părţi.

Art.9 Modificarea și completarea protocolului de predare-primire se poate face ori de câte ori va fi nevoie prin acte adiționale, cu acordul părților în funcție de necesitate și noi reglementări în materie. Pe toată durata administrării, cele două părţi se vor supune legislaţiei în vigoare din România.

 Prezentul protocol a fost întocmit în 2 (două) exemplare originale, un exemplar pentru U.A.T. COMUNA ACĂȚARI, JUDEŢUL MUREȘ, și un exemplar pentru ŞCOALA GIMNAZIALĂ ACĂȚARI, şi a fost aprobat în şedinţa Consiliului Local al Comunei Acățari din data de ………………………

 PROPRIETAR, ŞCOALA GIMNAZIALA ACĂȚARI

 Primar, Director,.

Osvath Csaba Mathe Delinke

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro, www.acatari.ro

 Nr. 2433/10 aprilie 2025

**REFEREAT DE APROBARE**

privind darea în administrare, către Şcoala Gimnazială Acățari ,județul Mureș a unor bunuri imobile din Centrul de Comunitate Multifuncțională Găiești (parți din clădire şi teren), aparţinând domeniului public al comunei Acățari, judetul Mureș.

În conformitate cu art. 297 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare „autoritățile deliberative ale administrației publice locale, pentru bunurile aparținând domeniului public al unităților administrativ-teritoriale decid, în condițiile legii, cu privire la modalitățile de exercitare a dreptului de proprietate publică, respectiv darea în administrare”.

 În conformitate cu art. 298 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare „autoritățile deliberative ale administrației publice locale, pentru bunurile aparținând domeniului public al unităților administrativ-teritoriale exercită în numele statului, respectiv al unității administrativ-teritoriale următoarele prerogative: a) ținerea evidenței de cadastru și publicitate imobiliară, în condițiile legii; b) stabilire a destinației bunurilor date în administrare; c) monitorizarea situației bunurilor date în administrare, respectiv dacă acestea sunt în conformitate cu afectațiunea de uz sau interes public local sau național, după caz, precum și cu destinația avută în vedere la dat constituirii dreptului”.

În conformitate cu art. 299 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare „Hotărârea Guvernului sau a consiliului județean, respectiv a Consiliului General al Municipiului București sau a consiliului local al comunei, al orașului sau al municipiului, după caz, prin care se constituie dreptul de administrare, cuprinde cel puțin următoarele elemente: a) datele de identificare a bunului care face obiectul dării în administrare și valoarea de inventar a acestuia; b) destinația bunului care face obiectul dării în administrare; c) termenul de predare-primire a bunului”.

 În conformitate cu art. 300 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, sunt stabilite drepturile și obligațiile referitoare la darea în administrare a bunurilor proprietate publică. În conformitate cu art. 301 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare „Radierea din cartea funciară a dreptului de administrare se efectuează în baza actului de revocare sau a actului prin care se constată stingerea dreptului de proprietate publică”.

În conformitate cu art. 362 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare „(1) Bunurile proprietate private a statului sau a unităţilor administrativ-teritoriale pot fi date în administrare, concesionate ori închiriate. (2) Bunurile proprietate privată a unităţilor administrativ- teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice. (3) Dispoziţiile privind darea în administrare, concesionarea, închirierea şi darea în folosinţă gratuită a bunurilor aparţinând domeniului public al statului sau al unităţilor administrativteritoriale se aplică în mod corespunzător”. Conform prevederilor art. 861 alin. (3) din Codul civil al României, republicat, cu modificările ulterioare „În condițiile legii, bunurile proprietate publică pot fi date în administrare sau în folosință gratuită și pot fi concesionate ori închiriate”.

În baza art. 867 - 870 din Legea nr. 287/2009 privind Codul Civil: - „(1) Dreptul de administrare se constituie prin hotărâre a Guvernului, a consiliului județean sau, după caz, a consiliului local, (2) Autorităţile prevăzute la alin. (1) controlează modul de exercitare a dreptului de administrare”; - „(1) Dreptul de administrare aparţine regiilor autonome sau, după caz, autorităţilor administraţiei publice centrale sau locale şi altor instituţii publice de interes naţional, judeţean ori local, (2) Titularul dreptului de administrare poate folosi şi dispune de bunul dat în administrare în condiţiile stabilite de lege şi, dacă este cazul, de actul de constituire”; - „Dreptul de administrare încetează odată cu încetarea dreptului de proprietate publică sau prin actul de revocare emis, în condiţiile legii, dacă interesul public o impune, de organul care l-a constituit”; - „(1) Apărarea în justiţie a dreptului de administrare revine titularului dreptului, (2) Dispoziţiile art. 696 alin. (1) se aplică în mod corespunzător”.

Potrivit prevederilor art. 108 lit. a), din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare [„Consiliile locale şi consiliile judeţene hotărăsc, în condiţiile prevăzute în partea a V-a a prezentului cod, ca bunurile ce aparţin domeniului public sau privat, local sau judeţean, după caz, să fie: a) date în administrarea instituţiilor publice şi regiilor autonome din subordinea unităţii administrativteritoriale care le are în proprietate”].

 Potrivit prevederilor art. 196 alin. (1) lit. a) din O.U.G. nr. 57/2019 privind Codul Administrativ, cu modificările și completările ulterioare, [„În exercitarea atribuţiilor ce le revin, autorităţile administraţiei publice locale adoptă sau emit, după caz, acte administrative cu caracter normativ sau individual, după cum urmează: consiliul local şi consiliul judeţean adoptă hotărâri”].

 Primar,

 Osvath Csaba